Val Mesolcina

Val Mesolcina (italiensk; tysk Misox og på retoromansk la val Mesauc ) er en dal sør for Alpenes hovedvannskille i Sveits. Administrativt utgjør dalen også distriktet Moesa (distretto di Moesa) i kantonen Graubünden. Distriktet er oppkalt etter elven Moesa som drenerer dalen. Val Mesolcina begynner med San Bernadino-passet i nord og møter Valle Leventina i Ticono i sør.

Val Mesolcina er 496 km² stort og har 7700 innbyggere. Dalen har opplevd en sterk fraflytting gjennom de siste om lag hundre år, men denne negative befolkningstrenden ser nå ut til å ha stoppet opp. Val Mesolcina er ved siden av Val Bregaglia og Valposchiavo ett av Graubündens tre italienskspråklige områder. Her snakker 88 % italiensk og 7 % tysk, mens retoromansk praktisk talt ikke forekommer. Val Mesolcina sluttet seg mellom 1480 (den nordlige delen) og 1496 (den sørlige delen) til Graubünden.

Val Mesolcinas eneste nabodistrikt i Graubünden er Hinterrhein i nord, som man når via San Bernadino-passet. Ellers grenser Val Mesolcina til kantonen Ticino i vest og til Lombardia (Italia) i øst. Til Italia fins det imidlertid ingen direkte trafikkforbindelse.

Distriktene i Graubünden er rent administrative enheter. Distriktet Moesa består av tre kretser (it. circolo, tysk Kreis) og 17 kommuner (it. comune, tysk Gemeinde), som har stor grad av politisk selvstyre. Kretsene gjenspeiler også dalens geografiske inndeling:
 Kretsen Mesocco er Val Mesolcinas øvre (nordlige) del.
 Kretsen Roveredo er Val Mesolcinas nedre (sørlige) del.
 Kretsen Calanca tilsvarer Val Calanca, som er en vestlig sidedal til den egentlige Val Mesolcina.
Her følger en fullstendig oversikt over distriktets kretser og kommuner:

 Circolo Calanca / Kreis Calanca Kommunensnavn Areal(km²) Innbygger-tall Språk tysk ret. ital. Arvigo 17 97 11 %  78 % Braggio 7 57 17 %  77 % Buseno 11 102 8 %  88 % Castaneda 4 229 17 %  80 % Cauco 11 37 24 %  73 % Rossa 59 122 11 %  84 % Santa Maria in Calanca 9 96 10 %  86 % Selma 3 38 34 %  66 % Hele kretsen12177814 %0 %81 %

 Circolo Mesocco Kommunensnavn Areal(km²) Innbygger-tall Språk tysk ret. ital. Lostallo 51 683 13 %  81 % Mesocco 165 1211 6 %  89 % Soazza 46 377 3 %  92 % Hele kretsen26222718 %0 %87 %

 Circolo Roveredo Kommunensnavn Areal(km²) Innbygger-tall Språk tysk ret. ital. Cama 15 467 5 %  88 % Grono 15 913 6 %  85 % Leggia 9 115 12 %  84 % Roveredo 39 2272 3 %  93 % San Vittore 22 708 8 %  89 % Verdabbio 13 155 14 %  85 % Hele kretsen11346305 %0 %90 %

Alle befolkningstall og språkandeler bygger på folketellingen fra 2005.
 Eksterne lenker 


Kategori:Graubünden
Kategori:Distrikter i Sveits
Mesolcina